1. **Otázka záujemcu:**

V technickej správe EPS je uvedené: „Súčasne bude systém EPS integrovaný do grafického integračného bezpečnostného systému“. Pričom nie je ďalej popísané, kto má zabezpečiť integráciu EPS do systému IBS, ktorý je pravdepodobne súčasťou dodávky iného stavebného objektu. Taktiež vo výkaze výmer sa k tejto činnosti nevzťahujú žiadne identifikované položky.

**Odpoveď verejného obstarávateľa**:

*Vo výkaze výmer časti EPS je položka č. 50 v časti „U“ z PS-01, ktorá je hardvérovým rozhraním na pripojenie EPS do IBS.*

1. **Otázka záujemcu:**

Ktorý stavebný objekt a diel je nositeľom dodávky integračného bezpečnostného systému?

**Odpoveď verejného obstarávateľa**:

*Je to prevádzkový súbor PS-01 Signálno-bezpečnostná technika.*

1. **Otázka záujemcu:**

Ak je to diel EPS, doplní verejný obstarávateľ do výkazu výmer všetky príslušné položky?

**Odpoveď verejného obstarávateľa**:

*Nie je to diel EPS.*

1. **Otázka záujemcu:**

Prvky dielu HSP nie je potrebné integrovať do systému IBS?

**Odpoveď verejného obstarávateľa**:

*Časť HSP sa neintegruje do nadstavby IBS*.

1. **Otázka záujemcu:**

V stavebných objektoch SO 01 a SO 02 je navrhnutá Izolácia proti zemnej vlhkosti a radónu kryštalickou izoláciou:  
Objekt SO 01 253,56m2

Objekt SO 02 175,698m2

V projekte je navrhnutá hrúbka ŽB dosky 180-200mm, čo v kombinácii s kryštalickou izoláciou nezabezpečí ochranu voči radónu.

Ochranu voči radónu zabezpečí kryštalická izolácia aplikovaná na ŽB konštrukciu o hrúbke min.250 mm  
Nie je možné použiť kryštalickú izoláciu v kombinácii s navrhnutými základovými doskami a preto nie je možné oceniť takto spravovaný výkaz výmer.

Žiadame VO aby upravil projekt spodnej stavby tak, aby sa dala využiť kryštalická izolácia (t.j. hrúbku základovej dosky upraviť na min 250 mm), alebo ponechať navrhnutú hrúbku základovej dosky a navrhnúť iný vhodný druh hydroizolácie spodnej stavby.

**Odpoveď verejného obstarávateľa**:

*Kryštalická hydroizolácia proti radónu je navrhnutá len v styku železobetónových konštrukcií (stĺp/ stena so základovou doskou). V tomto prípade sa jedná o hrúbku celkových konštrukcií v smere prenikania radónu viac ako 250 mm (berieme do úvahy základový pás + základovú dosku + stĺp/stenu).*

*Mimo tohto styku je v PD uvažované s hydroizoláciou HYDROIZOLÁCIA Z PVC PROTI PODZEMNEJ VODE A RADÓNU NAPR. SIKAPLAN WP 1100-20HL HR. 2 mm. Hydroizolácia z PVC je napojená na kryštalickú hydroizoláciu* – *Viď príloha.*

1. **Otázka záujemcu**

Dňa 20.11.2019 verejný obstarávateľ vyzval uchádzačov na predloženie ponuky a zároveň bola zverejnená dokumentácia pre vypracovanie ponuky, okrem časti PD a VV podliehajúcej režimu „Vyhradené“. Táto časť mohla byť však prístupná až po podpísaní nového ZOPUS, ktorý bol poskytnutý až 10.12.2019 a informácii o postupe oboznamovania sa s utajovanými skutočnosťami, ktorá bola zverejnená až 12.12.2019, čo je až 16 pracovných dní od výzvy na predloženie ponuky.  
Z uvedeného dôvodu žiadame obstarávateľa o predĺženie lehoty na predkladanie ponúk o 15 pracovných dní.

**Odpoveď verejného obstarávateľa**

*Verejný obstarávateľ predĺžil dňa 17.12.2019 lehotu na predkladanie ponúk do termínu 09.01.2020, čím sčasti vyhovel požiadavke záujemcu. Vzhľadom na množstvo a rozsah poskytovanej dokumentácie (PD a VV) nachádzajúcej sa v časti podliehajúcej režimu* *„Vyhradené“, považuje verejný obstarávateľ predĺženie lehoty na predkladanie ponúk za primerané a postačujúce pre vypracovanie ponúk.*

**07**. **Otázka záujemcu**

Dňa 12.12.2019 obstarávateľ doplnil Informáciu, kedy a kde sa uchádzači môžu prísť oboznamovať s utajovanými skutočnosťami. Možné termíny začínajú dňa 13.12.2020 a pokračujú.  
Predpokladáme správne, že došlo ku chybe pri písaní a v termínoch má byť uvedený rok 2019, okrem posledného termínu, kde je predpokladáme zle uvedený mesiac?  
Žiadame obstarávateľa o vysvetlenie.

**Odpoveď verejného obstarávateľa**

*Áno, predpokladáte správne. Došlo k omylu (preklepu), za čo sa Vám verejný obstarávateľ ospravedlňuje.*

**08**. **Otázka záujemcu**

V súťažných podkladoch v časti B.2 opis predmetu zákazky, Plán organizácie výstavby – 3. časť Popis inštalovanej technológie (str. 53 SP) verejný obstarávateľ uvádza, že: „Uchádzač v Popise inštalovanej technológie zároveň popíše aj opatrenia akými zabezpečí vzájomnú kompatibilitu vyššie uvedených systémov.“

Žiadame verejného obstarávateľa o potvrdenie, že tento uchádzačom vypracovaný dokument do ponuky s názvom „Popis inštalovanej technológie“ nepodlieha režimu utajenia.

Odpoveď verejného obstarávateľa:

Tento uchádzačom vypracovaný dokument, ktorý bude súčasťou ponuky s názvom „Popis inštalovanej technológie“ podlieha režimu stupňa utajenia „V“.

V súťažných podkladoch v bode č. 20 sú verejným obstarávateľom špecifikované podmienky ohľadom Miesta a lehoty na predkladanie ponúk. V bode č. 20.4 je uvedené: „Pre splnenie termínu doručenia ponuky je rozhodujúci dátum a čas doručenia vložením ponuky do systému JOSEPHINE umiestnenom na webovej adrese <https://josephine.proebiz.com/> v lehote na predkladanie ponúk.

Z uvedeného je zrejmé, že ponuky uchádzačov sa predkladajú elektronicky.  
Máme za to, že v odpovedi verejného obstarávateľa došlo nedopatrením k chybe a správne malo byť: „Tento uchádzačom vypracovaný dokument, ktorý bude súčasťou ponuky s názvom „Popis inštalovanej technológie“ nepodlieha režimu stupňa utajenia „V“.

V prípade, že by to tak nebolo, predložením časti ponuky podliehajúcej režimu utajenia vložením do systému JOSEPHINE by došlo k porušeniu ustanovení zákona č. 215/2004 Z. z. o ochrane utajovaných skutočností a o zmene a doplnení niektorých zákonov.

**Odpoveď verejného obstarávateľa**

*Verejný obstarávateľ k uvedenému uvádza, že v konečnom dôsledku nie je potrebné vypracovávať dokument* „*Popis inštalovanej technológie“ nakoľko tento „Popis“ je riešený v samotnej Technickej správe, ktorá je súčasťou projektovej dokumentácie ktorá podlieha režimu stupňa utajenia „V“.*

**09.** **Otázka záujemcu**

V stavebnom objekte SO 05.1 - ŽB plot sú vykázané nasledujúce položky:

21 767 767/O1 Vstupná anitetoristická brána 3500x4400 mm, D+M ks 1,000

22 767 767/O2 Vstupná anitetoristická brána 2000x2600 mm, D+M ks 1,000

V projektových podkladoch nie je výpis týchto položiek, v ktorom by bola presnejšia špecifikácia.  
Žiadame VO o doplnenie výpisu pre dané položky, v ktorom budú dané položky presne špecifikované.

**Odpoveď verejného obstarávateľa**

*V prílohe zasielame upravený výkaz výmer s vyznačenými upravovanými položkami, kde sa vyšpecifikovali dané položky. V rámci So 05.1 je vo výkaze výmer položka 22 Vstupná antiteroristická brána navyše, a tým pádom v teraz zasielanom VV je to opravené. Taktiež zasielame v prílohe aj VV pre objekt SO 02 – diel ASR+ST, kde sa špecifikovali položky pre montáže pod číslom 271 a 273.*

**10**. **Otázka záujemcu**

Vo výkaze výmer PS 02 - NÁHRADNÝ ZDROJ ELEKTRICKEJ ENERGIE je položka č.1 :  
Dieselgenerátor C13-400 SA, Záložný výkon - 400kVA, Trvalý výkon 350kVA, kapotovaný, s rozvádzačom R-ATS, Predpredajný servis záložného zdroja elektrickej energie ( V celkovom množstve 1 ks ) :

Práce obsahujú:

• predpredajný servis zariadenia a komplexné vyskúšanie  
• doplnenie prevádzkových náplní - motorový olej, chladiaca zmes do – 27 °C, nafta na

predpredajný servis a komplexné skúšky zariadenia  
• rozvádzač automatického štartu R-ATS  
• ekologická záchytná vaňa  
• uloženie DA na miesto určenia vrátane dopravy  
• komplexné skúšky zariadenia  
• zaškolenie obsluhujúceho personálu  
• test reporty od výrobcu a všetky certifikáty potrebné pre prevádzku v SR

Práce neobsahujú:  
• stavebné práce – vytvorenie základu pre DA  
• prepojovaciu kabeláž medzi strojom a zálohovanou technológiou  
  
V popise zariadenia chýba výfukové potrubie a prepojenie motorgenerátora s otvorom v stene.  
Vzťahuje sa poznámka, že: „cena neobsahuje prepojovaciu kabeláž medzi strojom a zálohovanou technológiou“ aj na prepojovaciu kabeláž medzi náhradným zdrojom a rozvádzačom R-DG?  
Máme za to, že sa jedná len o prepojenie R-DG a RD.

Žiadame obstarávateľa o vysvetlenie.

**Odpoveď verejného obstarávateľa**

*Súčasťou dodávky náhradného zdroja má byť aj výfukové potrubie a prepoj medzi stenou a dieselagregátom. Výduch komína má byť vo výške 7,03 m nad upraveným terénom, prevýšenie nad hrebeňom atiky budovy 1,94 m.*

*Bude to riešené v realizačnom stupni projektovej dokumentácie. Návrh výfukového potrubia zasielam v prílohe.*

*- káblový prepoj medzi dieselagregátom a rozvádzačom R-DG a medzi R-DG a RD je riešený v stavebnom objekte SO11.*

**11. Otázka záujemcu**

Otázka k časti „Vyhradené“

V tabuľke sa nachádza hárok s označením P3. Obsahuje podrobný rozpis položiek jednotlivých rozvádzačov, bez prác. Dané položky sa nachádzajú aj v hárkoch P1 a P2 riadky P1.76-P1.78 a P2.75 a P2.76.

Nakoľko sa hárok P3 nenachádza v celkovej rekapitulácii, predpokladáme, že je to len technický popis, čo sa má v daných rozvádzačoch nachádzať a na základe toho sa vypracujú sumárne ceny do riadkov P1.76-P1.78 a P2.75 a P2.76.

Žiadame obstarávateľa o vysvetlenie, či sa má aj hárok P3 oceniť, alebo stačia len sumárne ceny v hárkoch P1 a P2?

**Odpoveď verejného obstarávateľa**

*Predpokladáte správne. Nie, hárok P3 sa neoceňuje, stačia sumárne ceny v hárkoch P1 a P2.*